Ir-Regolament tal-Kummissijoni (KE) Nru 1505/96
tad-29 ta’ Lulju 1996
li jemenda r-Regolament (KE) Nru 1484/95 li jistabilixxi regoli ddettaljati għall-implimentazzjoni tas-sistema ta’ dazji addizzjonali ta’ l-importazzjoni u l-iffissar ta’ dazji addizzjonali ta’ l-importazzjoni fis-setturi tal-laħam tat-tjur u tal-bajd u għall-albumina tal-bajd
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni tas-suq tal-bajd [1], kif l-aħħar emendat bir-Regolament (KE) Nru 2916/95 [2], u b’mod partikolari l-Artikolu 5(4) tiegħu,
Wara li kkunsidrat ir-Regolament tal-Kunsill (KEE) Nru 2777/75 tad-29 ta’ Ottubru 1975 dwar l-organizzazzjoni komuni tas-suq tal-laħam tat-tjur [3], kif l-aħħar emendat bir-Regolament (KE) Nru 2916/95, u b’mod partikulari l-Artikolu 5(4) tiegħu,
Wara li kkunsidrat ir-Regolament tal-Kunsill (KEE) Nru 2783/75 tad-29 ta’ Ottubru 1975 dwar is-sistema komuni tal-kummerċ għall-ovalbumina u l-laktalbumina [4], kif l-aħħar emendat bir-Regolament (KE) Nru 2916/95, u b’mod partikulari l-Artikolu 3(4) tiegħu,
Billi r-Regolament tal-Kummissjoni (KE) Nru 1484/96 [5], kif l-aħħar emendat bir-Regolament (KE) Nru 1385/96 [6], jistabilixxi regoli ddettaljati sabiex tkun implimentata s-sistema ta’ dazji addizzjonali ta’ l-importazzjoni fis-setturi tal-laħam tat-tjur u tal-bajd u għall-albumina tal-bajd;
Billi r-Regolament tal-Kummissjoni (KE) Nru 1251/96 [7], fetaħ kwoti ta’ tariffi ġodda għal ċerti prodotti fis-settur tal-laħam tat-tjur fil-kuntest tal-Organizzazzjoni Dinjija tal-Kummerċ; Billi dazji addizzjonali m’għandhomx ikunu mposti fuq prodotti fi ħdan dawn il-kwoti ta’ tariffi;
Billi l-miżuri li hemm provvediment dwarhom f’dan ir-Regolament huma bi qbil mal-opinjoni tal-Kumitat ta’ Ġestjoni għal-Laħam tat-Tjur u l-Bajd,
ADOTTAT DAN IR-REGOLAMENT:
L- Artikolu 1
L-Artikolu 6 tar-Regolament (KE) Nru 1484/95 hu mibdul bit-test li ġej:
"L- Artikolu 6
Id-dazji addizzjonali stabbiliti fl-Anness I m’għandhomx japplikaw għall-importazzjoni fil-qafas tar-Regolament tal-Kummissjoni (KE) Nru 1431/94 [8], (KE) Nru 1474/95 [9] u (KE) Nru 1251/96 [10]."
L- Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 1996.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta’ Lulju 1996.